IVL ฉลาดซื้อ “ตกเขียว”
การที่บริษัท อินโดรามา เวนเจอร์ส จำกัด (มหาชน) หรือ IVL ประกาศปิดดีลใหญ่ เพื่อตั้งบริษัทร่วมทุนในสหรัฐฯ แล้วเอาบริษัทร่วมทุนไปซื้อทรัพย์สินของโรงงานปิโตรเคมีปลายน้ำในสหรัฐฯอีกต่อหนึ่ง...หากจะบอกว่าเป็นเรื่องปกติก็ดูเฉื่อยชาต่อปฏิิบัติการ "ฉลาดซื้อ" ที่ต่างจากในอดีตหลายอย่างด้วยกัน
23 มี.ค. 2561

แฉทุกวันทันเกมหุ้น
การที่บริษัท อินโดรามา เวนเจอร์ส จำกัด (มหาชน) หรือ IVL ประกาศปิดดีลใหญ่ เพื่อตั้งบริษัทร่วมทุนในสหรัฐฯ แล้วเอาบริษัทร่วมทุนไปซื้อทรัพย์สินของโรงงานปิโตรเคมีปลายน้ำในสหรัฐฯอีกต่อหนึ่ง…หากจะบอกว่าเป็นเรื่องปกติก็ดูเฉื่อยชาต่อปฏิิบัติการ “ฉลาดซื้อ” ที่ต่างจากในอดีตหลายอย่างด้วยกัน
รายงานที่แจ้งต่อตลาดหลักทรัพย์ฯ ระบุว่า 
ดีลกิจการในครั้งนี้ ไม่ต่างอะไรกับการ “ตกเขียว” ในโครงการคอร์ปัส คริสตี ดีๆ นี่เอง
ความใหญ่ของดีลนี้ ทำให้ดีลก่อนหน้า ของ IVL ในการเข้าซื้อกิจการโรงงานผลิต PET ในบราซิลก่อนหน้านี้ไม่ถึงสัปดาห์ ในสัญญาซื้อกิจการกับ M&amp;G Chemicals Brazil S.A. เพื่อซื้อกิจการ 100% ของบริษัท M&amp;G Polimeros Brazil S.A. ซึ่งตั้งอยู่ที่เมืองอีโปะจูกา (Ipojuca) ในบราซิล IVL ซึ่งเป็นโรงงานผลิต PET ใหญ่สุดในบราซิล มีกำลังการผลิตอยู่ที่ 550,000 ตันต่อปี เพื่อยึดหัวหาดตลาดอเมริกาใต้….กลายเป็นดีลที่จิ๊บจ๊อยไปเลย เพราะเทียบขนาดแล้วต่างกันลิบลับ
หากมองข้ามประเด็นที่นักวิเคราะห์หุ้นชอบเน้นย้ำว่าดีลที่เกิดขึ้นจะส่งคุณูปการต่อราคาหุ้นและกำไรสุทธิในอนาคตแล้ว (เพราะไม่มีใครรู้จริงหรอก คาดเดากันเองทั้งนั้น) จะเห็นได้จากการที่นายอาลก โลเฮีย ซีอีโอยังคงไม่ทิ้งยุทธการเดิมที่ถนัดมือในการเติบโตทางลัดด้วยการเข้าซื้อกิจการปิโตรเคมีปลายน้ำหลายประเทศทั่วโลกมาทำต่อ
ไม่นับช่วงระหว่างปลายปี 2555-2557 ซึ่ง IVL ประกาศพักยกชั่วคราวกับการไล่ล่ากิจการ โดยจะซื้อกิจการใหม่เท่าที่จำเป็นโดยข้ออ้างว่า “เรากินไปเยอะแล้ว ก็ต้องขอเวลาย่อย” แล้ว ปฏิบัติการ “ฉลาดซื้อ” ยังคงดำเนินไม่ขาดสาย
จารีตของการไล่ล่ากิจการทั้งระลอกเก่า และระลอกใหม่ที่ IVL ลงมือกระทำ มักจะเป็นกิจากรที่ดำเนินการอยู่แล้ว แต่มีปัญหาทางการเงิน ด้วยเหตุผลทางธุรกิจแต่ละรายที่ต่างกันไป เพื่อให้การควบรวมกิจการหรือซื้อขายกิจการมีต้นทุนเข้าซื้อที่ตกลง…. จากนั้นก็เข้าไปดำเนินการปรับปรุงเพื่อให้ดำเนินการต่อไป ได้รับรู้รายได้และกำไรในทันที
หลายปีมานี้ การเข้าซื้อกิจการในอินเดีย สหรัฐฯ ยุโรป หรือ อื่นๆ ล้วนเป็นไปตามจารีต “….ซื้อกิจการที่พร้อมจะบันทึกรายได้กลับทันทีโดยไม่สะดุดเพื่อทำให้ยอดขายและกำไรก้าวกระโดดไปข้างหน้าเรียบง่ายและฉับไว….” ตามประสา อาลก โลเฮีย จริงๆ…ห้ามลอกเลียนแบบ เพราะผลลัพธ์อาจจะไม่เหมือนกัน……ทำจนไม่มีใครคาดคิดว่า IVL จะทำอย่างอื่นเป็น
กรณีดีลล่าสุดใน CC Polymers ถือเป็นการประกาศว่าคนอย่าง อาลก โลเฮีย ….ทำแบบไม่ติดกรอบชนิด “ไม่มีสูตรสำเร็จ” ก็เป็น…อย่าประมาทไป
อิ อิ อิ